מיכל רובינשטיין שמגר

מיכל רובינשטיין שמגר (נולדה ב-6 בדצמבר 1943) היא שופטת ישראלית בדימוס. אלמנת נשיא בית המשפט העליון מאיר שמגר. היא כיהנה 26 שנים במערכת המשפט. תחילה כשופטת בית משפט לשלום בתל אביב, לאחר מכן כיהנה בבית המשפט המחוזי בתל אביב ובשבע השנים האחרונות עד לפרישתה כיהנה כסגנית נשיא בית המשפט. פעלה להגברת השימוש בגישור בבית המשפט הישראלי והייתה יו"ר ועדה, על שמה, שבחנה דרכים להגברת השימוש בגישור. פעילה כבוררת וכמגשרת במשכן לבוררות ופתרון סכסוכים. פעילה חברתית והוכתרה כיקירת הקונסרבטוריון הישראלי למוזיקה.

==ביוגרפיה==
רובינשטיין שמגר נולדה בתל אביב. אביה אליעזר בודנקין, נולד ב[פינסק] בלרוס. היה קולונל בצבא הבריטי במלחמת העולם השנייה. כאל"ם יסד את להק הציוד של חיל האוויר הישראלי עם הקמתו. עם שחרורו הקים וניהל את חברת מחצבי ישראל וייסד את בנק ירושלים.
רובינשטיין שמגר למדה בבית ספר תיכון חדש בתל אביב וסיימה את לימודיה התיכוניים בשנת 1961. הייתה חניכה ומדריכה בהתנועה המאוחדת בצהלה. התגייסה לצבא בשנת 1961 לחיל האויר ושירתה כקצינה בדרגת סגן.
למדה משפטים בהאוניברסיטה העברית בירושלים וסיימה לימודיה בשנת 1967. התמחתה אצל פרקליט מחוז ירושלים והדרום, ואצל ח"כ ועו"ד גדעון האוזנר. בשנים 1968 עד 1971 הייתה עוזרת בכירה ליועץ משפטי לממשלה מאיר שמגר. הייתה שליחת מחלקת העלייה בהסוכנות היהודית בניו יורק בשנים 1971 עד 1974.
למדה בשנים 1971-72 לתואר MBA ב-New York Institute of Technology.
בשנים 1975 עד 1978 הייתה מפקחת בהרשות לרישום והסדר זכויות מקרקעין ומנהלת לשכות הרישום בפתח תקווה ובנתניה.
בשנים 1987 עד 1994 הייתה שופטת בבית משפט השלום בתל אביב. שפטה בעניינים מקומיים, עניינים בתחום דין פלילי בישראל ובתחום משפט אזרחי. טיפלה בתיקים מורכבים כגון התיק ידיעות אחרונות ותיק פירוק השיתוף ב'גוש הגדול' בתל אביב.
בסוף שנת 1994 התמנתה כשופטת בבית המשפט המחוזי בתל אביב. עסקה בתחום המעמד האישי, משפט אזרחי, והייתה חברה בהרכבי ערעורים אזרחי ופלילי. כמו כן הייתה שופטת בבית המשפט לעניינים מנהליים שהוקם מכוח חוק בתי משפט לעניינים מינהליים.
במקביל לכהונתה כשופטת, השופטת רובינשטיין שימשה כיו"ר הוועדה לבחינת הדרכים להגברת השימוש בגישור בבתי המשפט בישראל.
בשנת 2006 מונתה לסגנית נשיא בית המשפט המחוזי בתל אביב.
בשנת 2013 פרשה לגמלאות. עם הפרישה לגמלאות כיהנה כבוררת ומגשרת במשכן לבוררות ופתרון סכסוכים.
עם פרישתה מכס השיפוט התחילה רובינשטיין שמגר לפעול במסגרת הקונסרבטוריון הישראלי למוזיקה ע"ש לין ותד אריסון בתל אביב. היא התמנתה ליו"ר אגודת הידידים של הקונסרבטוריון ופעלה רבות לקידום פעולתו. בשנת 2024 היא הוכרזה כ'יקירת הקונסרבטוריון'.
רובינשטיין שמגר נבחרה כמחליפה של מאיר שמגר כסגנית יו"ר הדירקטוריון של פרס בראשית.

==חייה האישיים==
רובינשטיין שמגר הייתה נשואה לפרופ' איתן רובינשטיין. איתן היה מומחה עולמי למחלות זיהומיות. הוא עבד בבתי חולים בישראל, ארצות הברית וקנדה. יש לה ממנו שלושה ילדים. היא נישאה בשנית למאיר שמגר, נשיא בית המשפט העליון בישראל.

==קישורים חיצוניים==
* מיכל רובינשטיין שמגר, האתר הרשמי של הרשות השופטת https://judgescv.court.gov.il/f98484ba-645e-e811-8105-0050568a6817מיכל-רובינשטיין-שמגר
* המשכן לבוררות ופתרון סכסוכים
https://www.cadr.co.il/judges/מיכל-רובינשטיין-18/
* כך מסיימים סכסוך בשתי פגישות: שלוש שנים לפרויקט הגישור של בתי המשפט
https://www.calcalist.co.il/local/articles/0,7340,L-3567834,00.html
* גלובס, כתבות בעניין פסיקות רובינשטיין בנושא הגוש הגדול בתל אביב
https://www.globes.co.il/news/מיכל_רובינשטיין.tag

קטגוריה:שופטות ישראליות
קטגוריה:שופטי בית המשפט המחוזי בתל אביב
קטגוריה:ישראליות שנולדו ב-1943